
Juhatuse koosoleku protokoll nr 3                                                               07.08.2026 
veebiplatvormil Teams

Koosolekul osalesid juhatuse liikmed Rait Sannik, Risto Sepp ja Liina Karlson.
Koosolekut juhatas: Risto Sepp
Protokollis: Risto Sepp
Algus kell 16.00, lõpp kell 19.00. 

Päevakorras: 
1. Ettevalmistus volikogu istungile 12.08.2026.
2. Uute liikmete vastuvõtmise otsustamine.
3. Muud teemad.

1. Ettevalmistus volikogu istungile 12.08.2026

Risto Sepp märkis, et volikogul ette kantavate teemade osas on vastutavate isikutega kokkulepped tehtud ning valmisolek olemas. 
EJL Eelarve. Rait Sannik märkis vajadust volikoguga arutada 2026 eelarvet. Risto Sepp märkis, et eelarve prinditakse välja ja edastatakse igale volikogu liikmele istungi ajaks. Liina Karlson märkis, et esinduskulude rida tuleks üle vaadata ja tegi ettepaneku tõsta seniselt 700’lt 1700 eurole. Rait Sannik märkis, et vajalik oleks reserv EJL 40 juubeli ürituse tarvis, mis toimub kahe aasta pärast, raamatu tarvis, mis tutvustaks EJL organisatsiooni, ja Põhjamaade Juristide Liidu Tallinna koosoleku tarvis, mis leiab aset 2027 (Eesti võõrustab).
Otsustati: teha ettepanek volikogule reservi moodustamiseks ja esinduskulu tõstmiseks;
EJL ühendused. Liina Karlson märkis, et kõik tegutsevad v.a. Naisjuristide ühendus. Viimane protokoll aastast 2019 ja selle allkirjastaja Jana Kitter ei ole teabepärimisele vastanud. Rait Sannik tegi ettepaneku kas uue Naisjuristide eestvedaja leidmiseks või lõpetamiseks. 
Otsustati: Liina Karlson selgitab Naisjuristide ühenduse aktiivsuse.
Võlanõustamine. Rait Sannik märkis, et jätkuvalt teenust vajatakse ning EJLs on vaja aktiviseerida või populariseerida teadlike spetsialistide kaasamist liikmeskonnast. Samuti peab kohtuma FI’ga, kes haldab võlanõustajate kontakte portaalis www.minuraha.ee.
Otsustati: 
Koolitused. Rait Sannik märkis, et igal aastal toimub üks koolitus kuus (v.a. juuli ja august). Risto Sepp märkis, et koolituste aktiivsus võiks tõsta kahe korrani kuus. Rait Sannik märkis, et koolituskava peaks olema süsteemsem ja pikaajalisemalt ettenähtavam kui seni. Kaasama peaks ühiskonnas huvi pakkuvad koolitused.
Otsustati: Rait Sannik koos Raili Stinaga valmistavad ette koolituskava.

2. Uute liikmete vastuvõtmise otsustamine.

Avalduse EJL liikmeks saamise osas on esitanud:
· Siret Kiik
Avalduse EJL noorliikmeks saamise osas on esitanud:
· Elina Jürgen
· Diana Saaliste
Otsustati: Avaldused rahuldada.

3. Muud teemad

Koolitusreisid. Rait Sannik märkis, et iga aasta on korraldatud üks koolitusreis. Huvi on olnud koolitusreiside vastus suur. Arutati erinevaid sihtkohtasid. Risto Sepp märkis, et koolitusreis peaks  toetama juristikutset teadmiste või kogemuste täiendamise kaudu. Pakuti välja Ukraina (Justiitsministeerium, prokuratuur, kohus), Haag (Rahvusvaheline Kriminaalkohus), Itaalia, Rooma, Lazio piirkond (vahekohtumenetlus), USA, NY (ÜRO peakorter).
Otsustati: arutada 2027 koolitusreisi volikogu liikmetega.
Kohtumised. Planeerida kohtumised koostööpartneritega.
Otsustati: Kaardistada koostööpartnerid ja kohtumise ajakava;
ERA liikmelisus. Rait Sannik märkis, et EJL on saanud kutse ERA (Academy of European Law) liikmeks astumiseks. Arutati, mis oleks vastastikune kasu EJL’le ERA’ga liitumisel seda nii EJL kui EJL liikmete vaates.  
Otsustati: arutada liitumist volikogu liikmetega.
Liikmemaks. Risto Sepp märkis, et liikmemaksu laekub ca 50% liikmete arvu arvestades. Tasumist peab efektiivistama.
Otsustati: kaardistada võlas olevad liikmed ja teha meeldetuletused.
Õigusapteek. Rait Sannik märkis, et Õigusapteek on registreeritud kaubamärk, mis kuulub Eesti Juristide Liidule. Risto Sepp tegi ettepaneku, et Õigusapteek tuleks taaselustada ja viia iga kohaliku omavalitsuseni.
Otsustati: Kaardistada koostööpartnerid, leppida kohtumised ja tutvustada Õigusapteeki.

